དེ་རིང་གི་གནམ་གཤིས་ནི་ཧ་ཅང་དྲོད་སྙོམས་ལྡན་ལ་སློབ་ཕྲུག་ཡོངས་ཀྱིས་བོད་དགེ་མཆོག་ལ་རེ་སྐུལ་གང་མང་ཞུས་ཏེ་གློག་བརྙན་ཞིག་སྟོན་རྒྱུའི་དམ་བཅའ་བཞག་ཏུ་བཅུགའོན་ཀྱང་བོད་དགེ་མཆོག་ཀྱང་སྤྱང་དྲུང་དང་ལྡན་པར་མ་ཟད་དུས་ཚོད་འཕྲོ་བརླག་ཏུ་གཏོང་མཁན་ཞིག་གཏན་ནས་མིན་པས་ཁོང་གིས་ང་ཚོ་ལ་གློག་བརྙན་སྟོན་ཚར་རྗེས་རྩོམ་ཐུང་ཞིག་འབྲི་དགོས་པའི་བཀའ་བཏང།ངའི་བསམ་ཚུལ་ལ་གློག་བརྙན་འདི་ནི་ཇི་བཞིན་བརྗོད་པའི་གློག་བརྙན་ཞིག་དང་འདིའི་ནང་གི་མི་སྣ་གཙོ་བོ་སློབ་ཕྲུག་དེ་ཡི་སེམས་ཁམས་ཞིབ་འབྲི་ཡི་ཁོངས་སུ་གཏོགས་པའི་གློག་བརྙན་ཞིག་རེད་འདུག་ལ།དེ་ཡིན་པའི་རྒྱུ་མཚན་ནི་གློག་བརྙན་འདིའི་ནག་ཕ་མ་གཉིས་ཀྱིས་རང་གི་ཕྲུ་གུ་ཡི་འདུན་པ་ལ་མི་བལྟ་བར་གནོན་ཤུགས་ཚད་མེད་བརྒྱབ་ཏེ་སློབ་སྦྱོང་སྦྱངས་སུ་བཅུག།ཕྲུ་གུ་འདི་ནི་སྒྱུ་རྩལ་ལྡན་པ་ཞིག་ཡོད་ཀྱང་སློབ་སྦྱོང་གཏན་ནས་མ་ཤེས་པས་ཁོང་ལ་མ་སྐྱིད་པའི་ཚོར་སྣང་མང་པོ་ཞིག་གི་འཇབ་རྒོས་བྱེད་འདུག།ཕ་མ་གཉིས་ཀྱིས་རང་ཉིད་ཀྱི་བུ་ཕྲུག་གི་མི་ཚེ་ཡི་འདུན་ལམ་ཡག་པོ་ཡོང་ཆེད་བཅའ་སྡོད་སློབ་གྲྭ་རུ་བཏང་བ་དང་སློབ་གྲྭ་འདིའི་ནང་དགེ་རྒན་ཚོས་སློབ་ཕྲུག་དེ་ཡི་དཀའ་བཀྱོན་ཚད་མེད་བཏང་སྟེ་སློབ་སྦྱོང་སྦྱངས་རྒྱུའི་འདུན་པ་བརླག་ཏུ་བཅུག